2020. március 4-én jelentette be a svájci közszolgálati műsorszóró társaság (SRG SSR), hogy Gjon Muharremaj "(művésznevén Gjon’s Tears)" és a "Répondez-moi" című dal fogja képviselni az országot a 65. Eurovíziós Dalfesztiválon, Rotterdamban. A dalt 515 pályamű közül választotta ki egy száztagú nézőközönség és egy huszonegy tagú eurovíziós zsűri. A videóklipet ütemezett premierben mutatták be a dalverseny hivatalos YouTube-csatornáján.